# Die Schedelsche Weltchronik (deutsch):181

| 180 <<<Vorheriges Blatt | Die Schedelsche Weltchronik Blatt CLXXXI | Nächstes Blatt>>> 182 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CLXXX verso:

DOnus der ander ein ro$^e$mer nach Benedicto ein babst was eim frumb auffrichtig vnd gantzmu$^e$etig man. Aber er hat in seim babstthumb nichtz sunders groß lobs wirdigs gehandelt. dann er starb im ersten iar seins babstthumbs.
Bonifacius der sibend dess vaterland vnd zunamen von seins vnadels wegen verschwigen bleibt erlanget den babstthumb mit bo$^e$sen listen. vnnd verlore auch denselben hinwiderumb bo$^e$ßlich. dann er wardt auß verfolgung frummer burger gedrungen die statt rom zemeyden. darumb zohe er von dannen vnnd name die ko$^e$stlichen klainat auß sant peters kirchen mit ime hin vnd fluhe gein constantinopel[.] daselbst enthielt er sich so lang bis er auß den verkawften enttragnen heilligen klaynaten ein große summ gelts sammlet. mit demselben gelt maynet er ettlicge personen durch myet vnd gabe zebiegen vnd widerumb also in dem babstlichen stu$^o$l einzekomen. darinn teten ime ettlich frumm lewt widerstand. Vnnd nemlich ein cardinal den heiß er fahen vnnd seins gesichts berawben. Aber er starb vnnd endet sein leben in zwittrechtigkeit schentlich vnd saße nu$^o$r siben monat.
SAnt Vlrich bischoff zu Augspurg auß dem edeln geschlecht der grafen von dilligen geporn. in sant gallen closter erzogen. der schrift vnd go$^e$tlicher ere erbietung vnderweist begeret in einen gaistlichen stand zekomen. aber er wardt von einer cleu$^e$ßnerin vermanet solchs nicht zetun vnd verku$^e$ndet ine ku$^e$nftigclich einen bischoff zewerden. dar nach wardt er von seinen freu$^e$nden zu dem bischoff Adelberano getan. vnd zu letst zu eim bischoff nach dem willen gottes erkorn vnd keret sich mit gantzem fleiß auf go$^e$ttliche beschewlichkeit vnd widererpawung der kirchen vnd vbet mit seinen tugenten vnd stettigem gepette wunderperliche ding. in dem hungrischen krieg sunderlich do kaiser otto sie erniderleget. In demselben streyt verlore sant Vlrich seinen bruder Diepoldum vnnd Regniboldum seiner schwester sun. Zu letst nach vil kronen der gedult starb er nach cristi gepurt. ix$^c$.lxxiii. iar. vnnd seins alters in dem. lxxxiii. iar. vnd wardt von sant Wolffgang dem regenspurgischen bischoff zu Auspurg in sant Affra kirchen begraben vnd was an heilligkeit vnd wunderzaichen ein hohberu$^e$mbt man.
BEnedctius der sibend ein ro$^e$mer hat in eingang seins babstthumbs Gilbertum einen aufru$^o$rigen man vnd schwartzkunster in einer gehaltnen versamlung verdammet. vnd Arnulphum den bischoff der von Gilberto außgetriben wardt wider eingesetzt. vnnd darnach mit verwilligung kaiser Otten des alten Ottonem seinen sun mit Theophonia seiner gemahel zu rom gekro$^e$net. Diser babst vermanet einen yegclichen bittende das sie in der wale eins ro$^e$mischen kaisers den gemaynen cristenlichen nutz vnd stand versorgen solten. Er starb im. ix. iar seins babstthumbs.
JOhannes der .xiiii. auch ein ro$^e$mer wardt im dritten monat nach angang seins babstthumbs von den ro$^e$mern gefanngen in die Engelburg gefu$^e$ert vnnd daselbst in gestanck. hunger vnd schwermu$^e$etigkeit so hart gehalten das er starb. Auß was vrsachen solchs beschehen sey ist nit aigentlich wissend.
Johannes der .xv. auch ein ro$^e$mer hat sich nach empfangnem babstthumb wider die pfafheit in haß also grymmlich entzu$^e$ndet das auch er billich von der pfafheit gehaßt wardt. dann er gab go$^e$ttliche vnnd menschliche ding seinen gesypptten vnnd nahend gewandten. vngeachtet go$^e$ttlicher ere vnd der wirdigkeit der ro$^e$mischen kirchen. Dise irrung hat er seinen nachkomen also gelaßen das der bis hieher an vnßere zeit geraicht hat. Aber er starb im achten monat seins babstthumbs.
SAnnt Cunrat der bischoff zu Costentz ist diser zeit an gaistlichkeit. heilligkeit. lere vnd andern tugenten hoh beru$^e$mbt gewesen. Er was auß edeln eltern in teu$^e$tschen landen geporn vnd wardt der schrift berichtet erstlich von Nothingo dem bischoff zu Costentz ein verho$^e$rer gaistlicher sachen. darnach ein probst erkorn. vnd nach absterben desselben bischoffs zu eim bischof von sant Vlrich vnd der pfafheit erwelet. Er hielt eins mals am ostertag das ambt der mess vnnd noße in vertrawen zu got ein spinnen die in den kelch gefallen was. die kroche darnach ob dem tisch wider auß seinem mund on verletzung.

## CLXXXI recto:

OTto der ander ein kaiser. den der groß kaiser Otto sein vater einen mitregirer des kaiserthumbs machet. vnd den mitsambt seiner gemahel theophonia der babst in sant Johanßen kirchen zu rom kro$^e$net. hat im iar cristi. ix$^c$.lxxv. allain zeregieren angefangen. ein gu$^o$ter man vnd ernstlicher beschirmer der ro$^e$mischen kirchen vnnd hat dem reich der kriechischen vor angenomnem kaiserthumb frid gegeben. vnnd Theophoniam Johannis des constantinopolitanischen kaisers schwester zu der ee genomen. Als er nw die kaiserlichen kron empfangen het vnd nach abgang seins vaters auß welschen landen wider in teu$^e$tsch lannd keret. do fande er hertzog Heinrichen zu bayern widerspennig. aber er machet ine pald gehorsam. Dieweil kaiser Otto mit disem krieg beku$^e$mert was do zohe Lotharius der ko$^e$nig zu franckreich mit großer heeres kraft in das lothringisch land das zu dem ro$^e$mischen reich geho$^e$ret. vnnd fu$^e$roan gein Ach vnd verwu$^e$estet die landschaft daselbst. do ru$^e$stet sich diser kaiser Otto mit heereßkraft auß bayern in Lothringen vnd fu$^e$roan in franckreich bis fu$^e$r gein parys ziehende vnnd zu$^e$ndet die vorstatt daselbst an. Im widerweg empfieng er ettlicher maß schaden. Darnach zohe er mit großem heer in welsche lannd wider die kriechischen kaiser Basilium vnd constantinum. die Calabriam vnd ettlich gegent welschs lannds erobert hetten. Aber otto wardt vberwunden do kome er in der flucht auff ein schiff der meerrawber die fu$^e$ereten ine vnbekannten in Siciliam. Als er aber daselbst bekannt wardt do verhieß er den von Sicilia vil gelts ine wider gein rom zefu$^e$eren. das erlangkt er von inen. Do er nw gein rom kom do thet er fleiß sein zerstrewtes heer wider zesameln. vnd nach dem er auß mangel des beystands seins heers wider die Ro$^e$mer als vrsacher seiner erliddner nyderlag nichtz getorst fu$^e$rnemen so keret er seinen zorn auff die Beneuentanier. derselben statt fienge er vnd zu$^e$ndet die an. vnnd fu$^e$eret sant Bartholomes leichnam von dannen gein rom vnd starb alda vnd wardt mit großen eren begraben vnd ließ einen sun otto der dritt genant einen nachkomen des reichs vnd Adalisiam die tochter des marggrafen montis ferrati gemahel.
BRuno bischoff zu Co$^e$lne des ersten kaisers otten bruder. ist von helligkeit wegen seins lebens in großen wirden gehabt gewest. der hat sant panthaleons closter zu co$^e$lne gestiftet vnd mit großer darlegung aufgerichtet. Durch diss heilligen bischofs fleiss sind die leichnam san Elisii vnd Patrocli mitsambt sant Peters stab von rom gein co$^e$lne gebracht worden.
ODilo hat nach Maiolo dem heilligen Cluniacensischen abbt diser zeitt gereichßnet vnnd in tugenten geplu$^e$et vnd als ein abbt dasselb closter .lvi. iar heilligclich geregiert vnd in Burgundia den tag der gedechtnus aller gestorbnen nach aller heilligen tag erstlich erfunden vnd auffgesetzt. dz dann nachfolgend babst Johannes der .xvi. allen kirchen zehalten bestettigt hat.
EDuardus der engellendisch ko$^e$nig was deßmals in seiner regirung vnd auch an heillikeit scheinper. der darnach auß listigkeit vnd neyd seiner stiefmu$^o$ter erschlagen als ein martrer in vil wunderzaychen geschinen hat.
ALpharabius auß arabia pu$^e$rtig ein treffenlicher philozophus hat diser zeit vil gu$^o$ter schriften gemacht.
LVdwig der vierd ein franckreichischer ko$^e$nig vnnd der letst auß des großen Karls geschlecht hat nach Lothario vber die frantzosen geregirt. vnd Hugoni eim fast gestrengen ritterlichen man das reich. vnd Blancam sein gemahele auß der er keinen manß erben het nach seinem todt zewerden geschaft. dess geschlecht vnd nachkomen noch hewt beytag in franckreich herrscht.
THebaldus der graff Canusii der Regiensischen statt was ein beru$^e$mbt man an gemu$^e$et vnd wolgeu$^e$bten geschihten. dem dann von seiner verdienst wegen babst iohannes die statt ferrariam zebesitzen eingabe.
* ↑ 6173. Jahr der Welt, 974 n. chr.
* ↑ 973 n. Chr.
* ↑ 975 n. Chr.